
2013 m. liepos 13–18 dienomis Vilniaus anykštėnų sambūris buriasi egzotiškai kelionei  į Slovakiją.
Kelionės programa
Slovakijos kerai

ORAVOS PILIS - DEMANOVO URVAI - POPRADO VANDENS PARKAS - ŠTREBSKE PLESO - PIENINIŲ NAC. PARKAS - DOBŠINSKOS LEDO URVAI - SLOVAKIJOS ROJUS - LEVOČA - SPIŠO PILIS - TATRANSKA LOMNICA

1 diena - liepos 13-oji, šeštadienis. Labai anksti ryte išvykstate iš Lietuvos per Kauną. Kelionė per Lenkiją, Slovakiją. Vakare atvykstate į viešbutį Slovakijoje. Nakvynė viešbutyje.

2 diena - liepos 14-oji, sekmadienis. Pusryčiai. Vykstate į Slovakijos Oravos regioną. Aplankote terasomis išsidėsčiusią įspūdingą *Oravos pilį, pastatytą ant galingos 120 m aukščio uolos. 1267 m. pirmą kartą rašytiniuose šaltiniuose paminėta pilis, praėjus šimtmečiui, tapo viso Oravos regiono centru. Vykstate į Demanovo slėnį Žemuosiuose Tatruose. Aplankote vienus gražiausių Europoje *Demanovo urvus - įvairiausių formų ir atspalvių stalaktitų bei stalagmitų galerijas ir požeminius ežerus. Pasivaikščioję po nuostabų požemio pasaulį, jėgas atgausite Poprado vandens *parke „Akvacity“ arba *Bešeniovos terminiuose baseinuose, kurių karštoji versmė (70 ºC) trykšta iš 1987 metrų gylio. Nakvynė viešbutyje.

3 diena - liepos 15-oji, pirmadienis. Pusryčiai. Vykstate į Aukštųjų Tatrų Štrebske Pleso kalnų kurortą, įsikūrusį 1355 m aukštyje. Pasikeliate *keltuvu iš Štrebske Pleso iki kalnų namelio Pod Soliskom (1840 m). Pageidaujantys gali užlipti į Predne Solisko viršukalnę (2093 m) ir, gėrėdamiesi nepakartojamais vaizdais, įspūdingu kalno šlaitu nusileisti žemyn. Iš Pod Soliskom *keltuvu nusileidžiate į Štrebske Pleso. Vykstate į Pieninių nacionalinį parką, iš kur mediniais plaustais *plaukiate Dunajeco upe gėrėdamiesi Pieninių nacionalinio parko vaizdais. Po plaukimo pageidaujantys galės paragauti nacionalinių slovakiškų patiekalų ir pasiklausyti gyvos guralių muzikos piknike po atviru dangumi (už papildomą mokestį). Nakvynė viešbutyje.

4 diena - liepos 16-oji, antradienis. Pusryčiai. Išvyka į Slovakijos Rojų. Esant galimybei, aplankote garsiuosius *Dobšinskos ledo urvus su nuostabiais ledo upeliais. Nulinė temperatūra čia laikosi net ir karščiausią vasaros dieną. Slovakijos Rojus - vienas gražiausių regionų, kuriame laikas praranda prasmę. *Turistinis žygis (~3 val.): kriokliai, upeliai, tarpekliai, uolos ir daubos, gausybė tiltelių - atgaiva turisto širdžiai. Pavaikščioję gamtoje, vykstate apžiūrėti didžiausio Vidurio Europos pilių ansamblio - *Spišo pilies griuvėsius. Pakeliui sustojate nuostabiame viduramžių karalių mieste Levočoje ir aplankote *Šv. Jokūbo bažnyčią, garsėjančią didžiausiu pasaulyje mediniu altoriumi. Vakarą siūlome praleisti nacionaliniame slovakų restorane kolyboje (už papildomą mokestį). Nakvynė viešbutyje.

5 diena - liepos 17-oji, trečiadienis. Pusryčiai. Šios dienos žygis į kalnus prasideda Tatranska Lomnicoje. Pasikėlę *keltuvu į Skalnate Pleso (1771 m), grožitės antra pagal aukštį Aukštųjų Tatrų Lomnicky viršukalne (2634 m). Pageidaujantys dar gali pasikelti *keltuvu į Lomnicky Sedlo ir apžvelgti Tatrus iš 2190 m aukščio. Nuostabūs vaizdai lydės einant kalnų takeliais Smokoveco link. Kalnų trobelėse galėsite išgerti puodelį arbatos, pasigėrėti nuostabiomis kalnų keteromis ir kriokliais. Jei nevilioja žygis pėsčiomis žemyn, nusileisite *keltuvu. Nakvynė viešbutyje.

6 diena - liepos 18-oji, ketvirtadienis. Pusryčiai. Išvykstate į Lietuvą. Kelionė per Slovakiją, Lenkiją. Vėlai vakare sugrįžtate į Lietuvą.

Kelionės metu nuvažiuojama ~2700 km.

Kaina nuo 850 Lt
Šiai kelionei taikomas kuro mokestis - 100 Lt / asm.
Priemoka už vienvietį kambarį - 200 Lt.
kelionės kainą įskaičiuota
· Kelionė autobusu,

· 5 nakvynės su pusryčiais viešbučiuose,

· kelionės vadovo paslaugos,

· ekskursinė programa,

· kelionės dokumentų sutvarkymas.

Pastabos
· Išvykimas ir grįžimas galimi iš Vilniaus, Kauno, ¹Panevėžio, ¹Šiaulių, ¹Klaipėdos, ¹Marijampolės ir Alytaus.

· (*) - mokami objektai. Turistas moka pats (apie 100 EUR - už visus (*) pažymėtus objektus).

· (¹) - yra papildomų sąlygų.

· Aktyvaus poilsio programa kalnuose gali kisti priklausomai nuo oro sąlygų ir keltuvų darbo laiko.

· Objektų skaičius, lankymo tvarka ir įėjimo bilietų kaina gali kisti.

· Kai kurių lankomų vietovių ir objektų gidų paslaugos - už papildomą mokestį. 

Keliautojus registruoja Rita Virbalienė (tel. 8 699 04262, el. p. rivirb@gmail.com). 
